Eugenia Osterberger

D'Eugenia Osterberger, gebuer als Prudencia Eugenia Juana Osterberger Luard den 20. Dezember 1852 zu Santiago de Compostelahttps://academia.gal/novas/-/asset_publisher/E4jf/content/id/401520, a gestuerwen den 8. Februar 1932http://www.elcorreogallego.es/opinion/firmas/ecg/ramon-g-balado-eugenia-osterberger-compositora-galega-da-belle-epoque/idEdicion-2017-03-30/idNoticia-1048348/ zu Nice a Frankräich, war eng spuenesch Komponistin a Pianistin aus der Zäit vun der Romantikhttps://www.mundoclasico.com/articulo/19152/Eugenia-Osterberger-recuperar-la-memoria-hist%C3%B3ricahttp://igualdade.xunta.gal/gl/protagonistas/eugenia-osterberger. No dem Bestietnes gouf si och als Mme Saunier ernimmt.

Si ass an enger Famill vun elsässescher Ofstamung op d'Welt komm. Vun 9 Joer un huet si ëffentlech Piano gespillthttp://praza.gal/cultura/14373/unha-muller-non-podia-tocar-musica-so-un-pouquino-para-adornar-o-seu-curriculo-e-casar-ben/.

D'Osterberger war déi eenzeg Belle-Époque-Musekerin aus Galicien. Si war d'Autorin vu Salonkompositioune fir Piano, ënner anerem: Méditacition (Nocturne), Les Hirondelles, Lucia (Walzen), Pavana Louis XIII (Pavan) asw. Si gouf och als Autorin vun der Musek fir italieenesch Lidder (Ma mi dicesti, opus 158, Ove sei?) a fir spuenesch a galicesch Lidder (¡Adiós, Galicia!, Ausencia, Falas de nai, ...) bekannt. D'Musekskompositiounen a Lidder vun der Osterberger hunn dacks vill galicesch Motiver.

D'Eugenia Osterberger war eng vun den éischte Membere vun der Kinneklecher Akademie vu Galicienhttp://biblioteca.galiciana.gal/gl/catalogo_imagenes/grupo.cmd?path=1157760&interno=S&posicion=14&presentacion=pagina. Si war mam franséischen Entreprener François (Francisco) Saunier bestuet. Zanter 1907 huet d'Osterberger a Frankräich gelieft. A Frankräich huet si nach als Musekerin geschafft, hir Museksaktivitéit am neie Land war awer manner bekannt..

D'Osterberger war och a Galicie ganz wéineg bekannt, allerdéngs ass den Interessi un hir haut méi grouss a se gëtt als eng vun den notabele Figure vun der galicescher Musek consideréierthttps://www.lavozdegalicia.es/noticia/cultura/2014/06/12/galicia-redescubre-olvidada-gran-compositora-siglo-xix/0003_201406G12P42991.htm.

 Um Spaweck 

Kategorie:Gebuer 1852
Kategorie:Gestuerwen 1932
Kategorie:Spuenesch Pianisten
Kategorie:Spuenesch Komponisten
Kategorie:Galicien